पाएं अपने शहर की ताज़ा ख़बरें और फ्री ई-पेपरडाउनलोड करें
सूरत (गुजरात)। कहावत है शराब इंसान से जो भी करवा ले कम है। इसी कहावत को चरितार्थ करती हुई यह घटना है गुजरात की हीरानगरी सूरत शहर की, जहां एक बेटे ने अपने ही घर को फूंक दिया।
प्राप्त जानकारी के अनुसार शहर के पुणा इलाके में रहने वाले इस कपूत बेटे ने अपनी मां से शराब के लिए पैसे मांगे। लेकिन जब मां ने पैसे देने से मना कर दिया तो गुस्से में बेटे ने कैरोसिन छिड़ककर अपने ही घर को फूंक डाला। घर का लगभग पूरा सामान जल चुका है और पहले से ही आर्थिक तंगी से जूझ रहे परिवार को जीने के लाले पड़ गए हैं।
परिवार के मुखिया जयंतिभाई अमरेलिया रत्नों की कलाकारी का काम कर घर का गुजर बसर करते हैं। परिवार में पत्नी के अलावा दो बेटे हैं, जिसमें से बड़ा बेटा परिवार से अलग रहता है और छोटा बेटा पारस इनके साथ ही रहता है। 27 वर्षीय पारस शराब का लती है। पारस ने लगभग तीन साल पहले लव मैरिज की थी, लेकिन शादी के बाद भी उसकी शराब की लत नहीं छूटी। उसकी शराब की बुरी लत और लड़ाई-झगड़े के चलते पत्नी उससे तलाक ले चुकी है और अपने 1 साल के बेटे के साथ अब मायके में रह रही है।
बीते दिन पारस ने अपनी मां से शराब के लिए पैसे मांगे, लेकिन मां ने उसे साफ मना कर दिया। इसी बात से झल्लाए पारस ने तैश में आकर कैरोसिन छिड़ककर पूरे घर को आग लगा दी। बूढ़ी मां का बस नहीं चला और पूरा घर उनकी आंखों के सामने ही खाक हो गया।
देखें तस्वीरें...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn